CELEX: 32019R0643
Language: fi
Date: 2019-04-15 00:00:00
Title: Komission täytäntöönpanoasetus (EU) 2019/643, annettu 15 päivänä huhtikuuta 2019, tiettyjen tavaroiden luokittelusta yhdistettyyn nimikkeistöön

25.4.2019   
               
               
                  FI
               
               
                  Euroopan unionin virallinen lehti
               
               
                  L 110/1
               
            
         KOMISSION TÄYTÄNTÖÖNPANOASETUS (EU) 2019/643,
         annettu 15 päivänä huhtikuuta 2019,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 15 päivänä huhtikuuta 2019.
            
               
                  Komission puolesta,
               
               
                  puheenjohtajan nimissä
               
               Stephen QUEST
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu
                        (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Tavara, joka koostuu suorakaiteen muotoisesta teräslevystä, jonka pituus on 48,26 cm (19 tuumaa), ja suorakaiteen muotoisista muovikiinnikkeistä.
                        Kiinnikkeet on kiinnitetty levyyn kohtisuorasti, ja niiden levyä vastapäätä olevilla lyhyillä sivuilla on aukko.
                        Tavarassa on rei'ityksiä levyn molemmissa päissä sen ruuvaamiseksi teräskaappeihin, jotka ovat yhtä pitkiä kuin tavara (19 tuuman kaapit) ja joita voidaan käyttää televiestinnässä, tietojenkäsittelyjärjestelmissä jne.
                        Tavara on suunniteltu käytettäväksi johtojen järjestämiseen kaappien sisällä.
                        Katso kuva (*1).
                     
                     
                        8302 42 00 
                     
                     
                        Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan, 6 yleisen tulkintasäännön, XV jakson 2 huomautuksen c alakohdan ja 3 huomautuksen, 94 ryhmän 1 huomautuksen d alakohdan sekä CN-koodien 8302  ja 8302 42 00  nimiketekstien mukaisesti.
                        Teräslevy antaa tavaralle sen olennaisen luonteen, koska se kiinnitetään kaappeihin ja koska se tukee kiinnikkeitä ja pitää ne paikoillaan.
                        Nimikkeeseen 8302  kuuluvat yleiskäyttöiseksi luokiteltavat epäjalometalliset helat ja varusteet, jollaisia käytetään laajalti huonekaluissa, ovissa, ikkunoissa, vaununkoreissa jne., vaikka ne olisi suunniteltu tiettyihin käyttötarkoituksiin (ks. myös harmonoidun järjestelmän selitykset, nimike 8302 , ensimmäinen kappale).
                        Teräskaapit luokitellaan 94 ryhmän 2 huomautuksessa tarkoitetuiksi huonekaluiksi (ks. myös harmonoidun järjestelmän luokittelusuositukset 940320/3 ja 940320/4).
                        Tavaralla on nimikkeen 8302  huonekaluun soveltuvan epäjalometallisen varusteen objektiiviset ominaisuudet.
                        XV jakson 2 huomautuksen c alakohdan mukaisesti nimikkeen 8302  tavarat ovat yleiskäyttöisiä osia.
                        Sen vuoksi luokittelu nimikkeen 9403  huonekalujen osaksi ei tule kyseeseen 94 ryhmän 1 huomautuksen d alakohdan nojalla.
                        Näin ollen tavara on luokiteltava CN-koodiin 8302 42 00  huonekaluihin soveltuvaksi muuksi epäjalometalliseksi helaksi, varusteeksi ja niiden kaltaiseksi tavaraksi.
                     
                  
               
            
               (*1)  Kuva on ainoastaan ohjeellinen.